Ponuđeno mi je mjesto izvanrednog profesora medicine
i pročelnika znanstvenih vizualizacija
na Yale sveučilištu
na odjelu medicine.
Moj posao je bio napisati mnoge algoritme i kodove
da bi NASA mogla izvoditi virtualne operacije
u pripremi astronauta za letove u daleki svemir,
tako da bi ih se moglo čuvati u robotskim kapsulama.
Jedna od fascinantnih stvari na kojima smo radili je
da smo vidjeli, koristeći nove vrste tehnologija skeniranja,
stvari koje se nikad prije nisu vidjele --
mislim, ne samo u upravljanju bolestima,
nego i stvari koje su nam omogućile da vidimo stvari izvan tijela
koje vas jednostavno zadive.
Sjećam se kad smo jedan od prvih puta gledali kolagen.
Vaše cijelo tijelo, sve --
vaša kosa, koža, kosti, nokti --
sve je napravljeno od kolagena.
Njegova struktura nalikuje užetu
koje se ovako uvija i kovitla.
Jedino mjesto na kojem kolagen mijenja svoju strukturu
je u rožnici oka.
U oku,
postaje mrežasta formacija,
i zbog toga postaje proziran, kao suprotnost mutnom.
Tako savršeno organizirana struktura,
bilo je teško ne pridodati joj božanska svojstva.
Jer stalno smo to viđali, iznova i iznova
u različitim dijelovima tijela.
Jedna od mogućnosti koje sam imao
je bila osoba koja je radila sa NIH
na stvarno zanimljivoj opremi za snimanje mikromagnetske rezonance.
I ono što smo htjeli napraviti
je bilo skenirati novi projekt
na razvoju fetusa od začeća do rođenja
koristeći ove vrste novih tehnologija.
Tako sam pisao kodove algoritama,
a on je izgradio hardver -- Paul Lauterbur --
i tako osvojio Nobelovu nagradu za izum MRI-ja.
Dobio sam podatke.
Pokazat ću vam uzorak djela,
"Od začeća do rođenja".
(Glazba)
"Od začeća do rođenja"
Oocit
Spermiji
Oplođivanje jajašca
24 sata: prva dioba djeteta
Oplođeno jajašce se dijeli nekoliko sati nakon fuzije ...
I dijeli se iznova svakih 12 do 15 sati.
Rani embrij
Posteljica još uvijek hrani dijete.
25 dana: razvija se srčana komora
32 dana: razvijaju se ruke i šake
36 dana: početak primitivnih kralježaka
Ovi tjedni su period najbržeg razvoja fetusa.
Ako bi fetus nastavio rasti ovom brzinom svih devet mjeseci,
težio bi 1,5 tonu pri rođenju.
45 dana
Srce embrija kuca dvaput brže od majčinog.
51 dan
52 dana: Razvijaju se mrežnica, nos i prsti
Stalni pokreti fetusa u maternici
su potrebni za rast mišića i kostiju.
12 tjedana: Nediferencirani penis --
još nije odlučeno je li djevojčica ili dječak
8 mjeseci
Porod: stadij istiskivanja
Trenutak rođenja
(Pljesak)
Hvala vam.
Ali, kao što možete vidjeti,
kad zbilja započnete raditi na ovim podacima,
poprilično su spektakularni.
I kako smo sve dalje i dalje skenirali,
radeći na ovom projektu,
promatrajući ove dvije jednostavne stanice
koje imaju nevjerojatan pogon
koji će postati čarolija vas.
I kako smo radili na ovim podacima,
gledajući malene grozdove što čine tijelo,
ove male komadiće tkiva
kako se trofoblast razvija od blastociste,
odjednom se ugrađujući u stijenku maternice,
govoreći: "Tu sam i ostat ću."
Odjednom vodeći razgovor i komunikaciju
s estrogenom, progesteronom,
govoreći, "Tu sam da ostanem, usadite me,"
gradeći nevjerojatan prostoran fetus
koji kroz 44 dana postaje
nešto što možete prepoznati,
i kroz devet tjedana stvarno
postaje maleno ljudsko biće.
Čarolija ove informacije:
Kako zapravo imamo ovaj biološki mehanizam
unutar našeg tijela
da možemo vidjeti ove informacije?
Pokazat ću vam nešto poprilično jedinstveno.
Ovo je ljudsko srce u 25. [tjednu].
U osnovi su to dvije niti.
I kao veličanstveni origami,
stanice se razvijaju
u prosjeku milijun stanica u sekundi u četvrtom tjednu,
dok se omotava samo oko sebe.
Kroz pet tjedana, možete vidjeti ranu pretklijetku i rane klijetke.
Šest tjedana, i ovi navoji počinju
s papilarnim mišićem unutar srca
koji stvarno može povući
bilo koji od zalistaka u srce
dok ne dobijete razvijeno srce --
i odatle razvoj cijelog ljudskog tijela.
Čarolija mehanizama
unutar svake genetičke strukture
koja govori gdje točno svaka živčana stanica treba ići --
kompleksnost matematičkih modela
onoga kako se ove stvari čine
je iznad ljudske spoznaje.
Iako sam i sam matematičar,
gledam sa čuđenjem
kako ovaj skup uputa
ne čine pogreške
dok grade ono što smo mi?
To je misterija, čarolija, božanstvo.
Onda počnete gledati život odrasloga.
Pogledajte ovaj maleni pramen kapilara.
Samo je malena pod-podstruktura, mikroskopske veličine.
Ali dok budete u devetom mjesecu i rađate se,
imate gotovo 95.000 kilometara žila
u tijelu.
I samo je jedan kilometar vidljiv.
94.999 kilometara
koji donose hranjive tvari i odnose otpad.
Složenost građe koja je unutar jednog sustava,
ponavljam, izvan bilo kakve spoznaje,
i izvan bilo koje postojeće matematike.
I ovaj skup uputa,
od mozga do svakog drugog dijela tijela --
pogledajte složenost nabora.
Odakle razumijevanje
spoznaje kako nabor zapravo može sadržavati više informacija,
tako da dok gledate kako mozak djeteta raste --
i ovo je jedna od stvari koje upravo radimo.
Pokrećemo dva nova istraživanja
skeniranja mozga djeteta od trenutka kad se rodi.
Svakih šest mjeseci do šeste godine --
ovo ćemo raditi s oko 250 djece --
gledamo kako se točno nabori i zavoji mozga svijaju
da bismo vidjeli kako se ovaj veličanstven razvoj
pretvara u uspomene i čaroliju koja smo mi.
I nije u pitanju samo naše postojanje,
nego i kako tijelo žene razumije
genetičku strukturu koja ne gradi samo njeno tijelo,
nego kako joj dopušta
da postane
hodajući imunološki kardiovaskularni sustav
koji je u osnovi mobilni sustav
koji može njegovati, i voditi brigu o djetetu sa čarolijom
koja je, ponavljam, izvan naše spoznaje --
čarolijom koja je postojanje, koja smo mi?
Hvala vam.
(Pljesak)